สั่งกระทรวงศึกษาธิการ ยกระดับคุณภาพครูทั้งระบบ ให้ทันการเปลี่ยนรู้ที่เปลี่ยนแปลงไป
นางสาวตรีนุช เทียนทอง  รัฐมนตรีว่าการกระทรวงศึกษาธิการ เปิดเผยว่า  พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  สั่งการให้กระทรวงศึกษาธิการ วางแผนการพัฒนาครูทั้งระบบ ซึ่งในเรื่องนี้ได้มอบหมายให้สำนักงานคณะกรรมการการศึกษาขั้นพื้นฐาน (สพฐ.) ไปดำเนินการจัดทำแผนการพัฒนาครูไว้แล้ว เพราะขณะนี้โลกมีการเปลี่ยนแปลงอย่างรวดและการเรียนรู้ไม่ได้มีเฉพาะแค่ในห้องเรียนเท่านั้น แต่เด็กทุกคนสามารถเรียนรู้ได้ทุกที่ทุกเวลา การเรียนการสอนของครูจะต้องเปลี่ยนใหม่ ไม่ใช้วิธีการสอนในรูปแบบเดิม แต่จะต้องมีทักษะการสอนที่เน้นให้เด็กคิดวิเคราะห์เป็น ซึ่งรวมไปถึงการเรียนการสอนแบบ Active Learning ด้วย เพราะการเรียนการสอนในรูปแบบนี้จะทำให้เด็กที่เรียนมีความรู้จริง รู้ลึกและรู้นาน เนื่องจากได้ลงมือปฎิบัติถือเป็นกระบวนการสำคัญที่ต้องสร้างให้เด็กตั้งแต่ระดับอนุบาลไปจนถึงระดับอุดมศึกษาให้ได้ ทั้งนี้แผนพัฒนาครู ทั้งระบบจะมีการนำร่องในสถานศึกษาที่มีความพร้อมก่อน